Fiziniai asmenys gali sudaryti tik finansinio lizingo sutartį. Pasirašęs finansinio lizingo sutartį klientas, kas mėnesį mokėdamas įmokas, sumoka visą automobilio vertę ir pasibaigus lizingo sutarčiai tampa jo savininku (persiregistruoja automobilį savo vardu). Lizingo laikotarpiu klientas taip pat moka palūkanas.
Veiklos nuoma yra ilgalaikė nuoma, jos sutarties laikotarpiu klientas moka nuomą, kurios dydį sudaro skirtumas tarp automobilio vertės pirkimo metu ir jo likutinės vertės. Taigi sutarties laikotarpiu klientas sumoka tik dalį automobilio kainos, t. y.  sumoka už jo nusidėvėjimą. Pasibaigus sutarties laikotarpiui, automobilis netampa kliento nuosavybe, tačiau klientas gali išpirkti automobilį, sumokėjęs jo likutinę vertę ir išpirkimo mokestį. Taip pat gali perduoti išpirkimo teisę trečiajai šaliai. Kitu atveju pasibaigus veiklos nuomos sutarties laikotarpiui, automobilis yra grąžinamas pardavėjui.